Stratfordin asema

Stratfordin asema on suuri kauko- ja lähijunaliikenteen sekä Lontoon metron, London Overgroundin ja Docklands Light Railwayn vaihtoasema Itä-Lontoossa Yhdistyneessä kuningaskunnassa. Asemasta käytetään toisinaan nimiä Stratford (London) ja Stratford Regional, jotta asemaa ei sekoitettaisi Stratford-upon-Avonin rautatieaseman ja läheisen Stratford Internationalin aseman kanssa. Asema on avattu vuonna 1840 ja se sijaitsee Lontoon matkakortin maksualueella 2-3. Asema on kesäolympialaisten 2012 kisapuiston merkittävin yhteysasema. Sen vieressä sijaitsee myös suuri Westfield Stratford Cityn kauppakeskus.

Asemalla on laitureita kahdessa tasossa. Ylätason laiturit on numeroitu numeroilla 1–12 ja alatason laiturit numeroilla 13–16, mutta välissä on myös kirjaintunnuksellisia laitureita. Käytössä olevia laituriraiteita on yhteensä 19, jotka ovat kaikki sähköistettyjä.

Asemalla on Lontoon metron lyhimmät, 4,1 metrin pituiset liukuportaat.

Liikenne asemalta
Stratfordin asemalta liikennöivät junaliikennöitsijät ja junien määränpäät:
 Liikennöitsijä  Määränpää Lontoon metro:Central Line  Ealing Broadway, West Ruislip, Hainault, Woodford, Epping Lonton metro:Jubilee Line  Stanmore, Wembley Park National Express East Anglia Liverpool Street, Shenfield, Southend Victoria, Stanstedin lentoasema, Hertford East, Norwich, Braintree, Clacton-on-Sea, Colchester Town, Ipswich London Overground  Richmond, Clapham Junction c2c  Grays, Shoeburyness, Liverpool Street Docklands Light Railway  Canary Wharf, Stratford International, Beckton (ruuhka-aikaan Woolwich Arsenal) TfL Rail  Liverpool Street, Shenfield

 Lähteet 

 Aiheesta muualla 
Stratfordin DLR-asema Lontoon liikennelaitoksen sivuilla 
Stratfordin metroasema Lontoon liikennelaitoksen sivuilla 
Stratfordin asema National Railin sivuilla 

Luokka:Docklands Light Railwayn asemat
Luokka:Newhamin metroasemat
Luokka:Lontoon rautatieliikennepaikat
Luokka:London Overgroundin asemat
Luokka:Crossrailin asemat
Luokka:Stratford (Lontoo)